laion/Wikipedia-Exotic huggingface dataset:
ירדנה

יַרְדֵּנָה הוא מושב בעמק המעיינות, ליד העיר בית שאן ובקרבת גבול ישראל-ירדן, השייך למועצה אזורית עמק המעיינות (בקעת בית שאן). המושב הוקם בשנת 1952 על ידי עולים מכורדיסטן מירושלים, רמלה ומהמעברה ביקנעם במסגרת תנועת "מן העיר אל הכפר". בתחילה, במשך למעלה משנה, התגוררו המתיישבים בפחונים בבית יוסף עד סיום בניית בתיהם. שמו נובע מקרבתו לנהר הירדן. עד מלחמת ששת הימים היה המקום שקט ללא גדר גבול והתושבים נהגו להגיע לירדן ולשוחח עם תושבי ירדן. לאחר זאת השתלטו מחבלים על האזור ונפתחה מלחמת ההתשה. המושב סבל רבות, נגרמו נזקים כבדים לבתים ולרכוש ונפצעו רבים פציעות קלות. לבסוף נבנתה גדר גבול חשמלית ומוצב (מוצב שולמית) החולש על הגזרה שכיום הוא נטוש. בתקופה זו כתב יהושע זמיר את ספרו "אני כורדי", המספר את סיפורם של התושבים. כיום מתגוררות בו כ-65 משפחות. בשנת 1971, במסגרת תוכנית ממשלתית לחיזוק יישובי הספר, הוקם ביישוב מרכז אזרחי (בית עם) בתכנונו של האדריכל דן איתן הנטוש כיום. כיום רק 30% מאנשי המושב עוסקים בחקלאות, בעיקר בגידול ירקות לייצוא ותבלינים. ב-2013 נפתח בירדנה במבני בית הספר היסודי שהיה שם בשנות ה-50 של המאה ה-20, מיזם תיירותי בשם "חווית הכפר הכורדי בירדנה". במקום יש הדרכה וחדר מורשת עם מוצגים על ההיסטוריה של יהדות כורדיסטן בכלל ושל ירדנה בפרט, עם הכרת המנהגים, המטעמים, הלבוש והריקודים של יהודי כורדיסטן. מדיה וקבצים בנושא ירדנה בוויקישיתוף ירדנה במרכז המידע להתיישבות בגליל ירדנה באתר הרשות לפיתוח הגליל סקירה אדריכלית מלווה בתמונות של בית העם בירדנה באתר 'חלון אחורי', 5/10. חווית הכפר הכורדי בירדנה ירדנה, במרכז המידע לנגב ולגליל של תנועת אור מבט ממוצב שולמית בירדנה על גדר הגבול, גאון הירדן ונהר הירדן שלט בכניסה לחוויית הכפר הכורדי בירדנה חווית הכפר הכורדי בירדנה אנדרטה לנופלים במערכות ישראל בירדנה אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 א. מש, ירדנה - מושב חדש לדוגמה, דבר, 20 באפריל 1955
ז'וזף פיטון דה טורנפור

ז'וזף פּיטוֹן דה טוּרנֶפוֹר (Joseph Pitton de Tournefort;‏ 5 ביוני 1656 – 28 בדצמבר 1708) היה בוטנאי צרפתי, שנודע בעיקר בזכות היותו חלוץ בשימוש במושגים השגורים כיום בבוטניקה כדוגמת סוג ועשבייה. טורנפור נולד באקס-אן-פרובאנס שבדרום צרפת, שם למד במסגרת מסדר הישועים. שם, היה אמור להצטרף לכנסייה הקתולית, אך מות אביו אפשר לו להמשיך לפתח את לימודיו בבוטניקה. לאחר שנתיים בהם עסק באיסוף צמחים, הוא למד רפואה במונפלייה, ולבסוף מונה כפרופסור לבוטניקה בז'רדן דה פלאנט בפריז בשנת 1683. בזמן זה הוא ערך מסעות מחקר רבים במערב אירופה, בייחוד בפירנאים, שם הרבה באיסוף צמחים. בין השנים 1700–1701 ערך מסע מחקר וביקר באיי יוון, אסיה הקטנה, ארמניה וגאורגיה, אסף צמחים וערך תצפיות מדעיות שונות. ליוו אותו הבוטנאים שארל פּלומיֶיה (Plumier) ואנדראס גוּנדֶלסהַיימֶר (Gundelsheimer), וכן האמן קלוד אוֹבּרייה (Aubriet). תיאוריו של טורנפור אינם מוגבלים רק לתחום תצפיות הטבע, והם מהווים מקור היסטורי אודות המקומות בהם ביקר בזמן הנתון. כך, הוא מתאר בתי כנסת בעיר מניסה שבטורקיה ואת שליטת היהודים בענף המסחר במדינה. רשמי המסע ליוון, טורקיה והקווקז (Relation d'un voyage du Levant) פורסמו לאחר מותו, מאחר שנהרג בתאונת דרכים בפריז. כיום, הרחוב שבו נהרג נקרא על שמו- Rue de Tournefort ברובע החמישי של פריז. עבודתו העיקרית, Eléments de botanique ("יסודות הבוטניקה"), פורסמה ב-1694. שיטת המיון שבה השתמש הייתה מלאכותית, כלומר- מבוססת על תכונות הקשורות ליחס האדם אל הצמח, ולא על סמך קרבה סיסטמטית במובן המקובל כיום, ובכך עבודתו הזניחה חלוקות של בוטנאים שקדמו לו כדוגמת ג'ון ריי, שהבחין בין צמחי הזרע לחסרי זרע ובין חד-פסיגיים לדו-פסיגיים. כך שניתן לומר, שעבודתו הייתה צעד אחורה מבחינת הסיסטמטיקה, אך הטקסט שכתב היה כה ברור, והכיל מידע רב על מינים רבים, שעבודתו הייתה פופולרית בקרב בוטנאים, ועבודות רבות נעשו על סמך פרסומיו. החלוקה בין מין לסוג לרוב נזקפת לזכותו. 7,000 המינים שפרסם סווגו תחת 700 סוגים. למעשה, כבר בוטנאים שקדמו לו, דוגמת גספר בוהין ואוגוסטוס קוירינוס ריווינוס, הציגו זמן קצר לפני עבודתו שימוש בשיטה הבינומית. המושג עשבייה (herbarium) מיוחס לטורנפור. לפניו, כונו אוספי צמחים אלו במגוון שמות, כדוגמת Hortus siccus. "יסודות הבוטניקה" (Éléments de botanique), פורסם בשנת 1694 ותורגם ללטינית בשתי מהדורות- 1700, 1719 "ההיסטוריה של הצמחים בסביבות פריז" (Histoire des plantes qui naissent aux environs de Paris), פורסם בשנת 1689 "דיווח על נסיעתי ללבנט" (Relation d'un voyage du Levant) פורסם בשנת 1717 כאמור, הרחוב בו נהרג ברובע החמישי בפריז, קרוי על שמו. מלבד זאת, מיני צמחים רבים קרויים על שמו, מהם נציין שני מינים הגדלים בר בארץ ישראל: כרוב החוף (Brassica tournefortii); עכובית הגלגל, הידועה בשם העממי 'עכּוּבּ' (Gundelia tournefortii). כמו כן, הסוג Tournefortia ממשפחת הזיפניים קרוי על שמו. ז'וזף פיטון דה טורנפור, באתר פרויקט הגנאלוגיה במתמטיקה צפייה מלאה בספרו של טורנפור, 'יסודות הבוטניקה' ז'וזף פיטון דה טורנפור, באתר אנציקלופדיה בריטניקה (באנגלית) http://hebrewbooks.org/pagefeed/hebrewbooks_org_2595_91.pdf http://www.ybz.org.il/_Uploads/dbsAttachedFiles/Article_9.8%281%29.pdf
כפר בלום

כְּפַר בְּלוּם הוא קיבוץ באצבע הגליל, מדרום מזרח לקריית שמונה, בתחום המועצה האזורית הגליל העליון. מייסדי הקיבוץ הם עולים בוגרי תנועת הבונים מאנגליה ותנועת נצ"ח מאסטוניה, ליטא ולטביה, ששהו בהכשרה באפיקים ובבנימינה, וכונו בשל מוצאם "הקיבוץ האנגלו-בלטי". בשנת 1941 התיישב גרעין הקיבוץ בתל נעמה ובשנת 1943 עלה הקיבוץ לקרקע בעמק החולה ונקרא על שם לאון בלום, שהיה ראש ממשלת צרפת בשנים 1936–1939. ברחבת הדשא במרכז הקיבוץ נמצאת אנדרטה לזכרו של לאון בלום ובה פסל של ראשו. בכלכלת הקיבוץ המרכיבים הבאים: חקלאות: גידולי שדה, מטעים, רפת ולול. תעשייה: מפעל "גלקון" לייצור מערכות בקרה להשקיה . תיירות: בקיבוץ קיים מלון "פסטורל" (בעבר "בית הארחה כפר בלום") המשרת את הבאים לאטרקציות הגליל העליון כגון אגמון חולה ושמורת החולה. מדי שנה מארח הקיבוץ את פסטיבל "ימי המוסיקה בגליל העליון", בהפקה משותפת של המועצה האזורית עם קול המוסיקה במרכז קלור למוזיקה ולמחול. ישנה גם פעילות שיט בירדן על קייאקים וטיילת לאורך הגדה המזרחית של נהר הירדן המובילה עד לשדה נחמיה בשם "שביל עמי". בקיבוץ קיים גם בית טבע הכולל אוסף צמחים ובעלי חיים מעמק החולה. הקיבוץ מחזיק בבעלות של א.ב מתכננים, אחת מחברות התכנון הגדולות בישראל. בכפר בלום נמצא בית הספר התיכון האזורי "עמק החולה" המשרת תלמידים מקיבוצי אצבע הגליל שהשתייכו בעבר לאיחוד הקבוצות והקיבוצים, ומיישובים נוספים באזור. בכפר בלום נמצא גם בית ספר יסודי אזורי, "הגומא". במקום נמצא גם אולם מופעים גדול הנקרא "בית העם". בקיבוץ קיים היכל ספורט כפר בלום המשמש אולם הבית של קבוצת הכדורסל הפועל גליל עליון. מלבדו יש במקום שני מגרשי כדורגל, המשמשים לאימוני קבוצות הנוער והנערים של עירוני קריית שמונה ולמשחקי קבוצות ילדים ונערים המתקיימים בשבתות. בעבר שימש כאולם הבית של הפסטיגל. אנדרטת לאון בלום אולם מופעים בתכנון אדריכל מתי שילון חדר האוכל בקיבוץ חדר האוכל בתכנון פרדי כהנא אולם חדר האוכל, אוקטובר 2013 אולם חדר האוכל, 18 במרץ 2014 חדר האוכל בכפר בלום לאחר שיפוצו בית הספר התיכוני המשרת את תושבי הסביבה מלון פסטורל בכפר בלום, מענפי ההכנסה העיקרים של היישוב אתר האינטרנט הרשמי של כפר בלום קיבוץ "כפר בלום", ברשת החברתית פייסבוק כפר בלום באתר מועצה אזורית גליל עליון כפר בלום במרכז המידע להתיישבות בגליל סיפור מקומי כפר בלום - ארכיון קהילתי מבוסס ציר זמן ארכיון כפר בלום נחמיה לבנון, הדרך אל חוף ירדן - ספר זכרונות ובו תיאור ראשיתו של הקיבוץ יעל רגב, שיכון חדש בכפר בלום, באתר ynet, 22 בינואר 2010 מיכאל יעקובסון: סקירה על בניין חדר האוכל בקיבוץ כפר בלום, באתר 'חלון אחורי', 14.12.13 כפר בלום (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מפה משנת 1944 בהוצאת המחלקה להתיישבות חקלאית בסוכנות היהודית, עם סימון היישוב בשם 'כפר בלום (נעמה)', באתר הספרייה הלאומית, אוסף המפות ע"ש ערן לאור מידע אקלימי רב שנתי, באתר השירות המטאורולוגי הישראלי (עדכון אחרון: אוקטובר 2007)
כפר המכבי

כְּפַר הַמַּכַּבִּי, הוא קיבוץ בעמק זבולון השוכן ליד קריית אתא ומשתייך למועצה אזורית זבולון. הקיבוץ הוקם בשנת 1936 על ידי חמישים מאנשי "המכבי הצעיר" מגרמניה וצ'כיה (ומכאן שמו). הרעיון שיש לקרב את המשתתפים במכביה להתיישבות בארץ ישראל הועלה על ידי מנחם אוסישקין כבר במכביה הראשונה בשנת 1932. הקבוצה הראשונה הייתה בת 50 איש מגרמניה, צ'כיה ואוסטריה, המאפיין את הקבוצה היה המקור העירוני 'חילוני' של החלוצים שהיו אוהבי ספורט, טבע, השכלה ומוזיקה קלאסית. אדמות הקיבוץ נרכשו הודות לתנועת מכבי הצעיר ולמגבית שבוצעה לאחר פגישות עם אוסישקין. חדר האוכל אסם בקיבוץ אתר האינטרנט הרשמי של כפר המכבי מיכאל יעקובסון: סיבוב בחדר האוכל בקיבוץ כפר המכבי, באתר 'חלון אחורי', 26 בספטמבר 2018 כפר המכבי (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
מדגסקר (פירושונים)

האם התכוונתם ל... מדגסקר – מדינת אי מול חופי אפריקה תוכנית מדגסקר – תוכנית נאצית היסטורית שלא מומשה להגליית יהדות אירופה לאי מדגסקר מדגסקר (זיכיון) – זיכיון אנימציה ממוחשבת בבעלות אולפני ההנפשה של דרימוורקס מדגסקר (סרט) – הסרט הראשון בסדרה מדגסקר 2 – הסרט השני בסדרה מדגסקר 3: מקרקסים את אירופה – הסרט השלישי בסדרה הפינגווינים ממדגסקר (סרט) – הסרט הרביעי בסדרה הפינגווינים ממדגסקר – סדרת ספין אוף טלוויזיונית לסרט מדגסקר: קטן ופראי – סדרת ספין אוף טלוויזיונית לסרט
אנדרטת גדוד 405

אנדרטת גדוד 405 (נמר) ברמת הגולן נמצאת כקילומטר מערבית לתל ג'וחדר (גבעת אורחה). באנדרטה מונצחים 21 לוחמי גדוד התותחנים, שנפלו ברמת הגולן במלחמת יום הכיפורים. 15 נפלו באזור אתר ההנצחה ואחרים במקומות נוספים בגולן כמו שליש ורס"ר הגדוד המונצחים באנדרטת הג'יפ ברמת הגולן. מפקד הגדוד היה רב-סרן אריה מזרחי וסגנו אורי מנוס. הגדוד הוזעק לרמת הגולן למחרת ראש השנה והתפרס כשסוללה ב' (בועז) ו-א' בפיקודו של מנוס נפרסו ממערב לתל ג'וחדר וסוללה ג' נפרסה באזור הר חרמונית. עם פרוץ הקרבות החלו סוללות הגדוד בהפגזה על כוח השריון הסורי המתקדם. בשעה 22:00 הגיעה פלוגת טנקים סורית לסוללה ב' (בועז) ושטפה באש את לוחמי הסוללה שהופתעו. 15 לוחמים נהרגו ורבים נפצעו. הגדוד נסוג דרומה והמשיך את המלחמה. בצפון סייעו תותחני סוללה ג' של הגדוד לגדוד 77 של אביגדור קהלני במלחמתו בקרב עמק הבכא. ביוזמת אורי מנוס ותורמים נחנך באוקטובר 2008 אתר הנצחה לנופלי הגדוד. האתר תוכנן על ידי לביאה מנוס, רעייתו של אורי. במרכז האתר - שתי אבני בזלת עליהן חקוקים שמות הנופלים לפי מקום נפילתם. מסביב לאתר יש 21 אבנים שהובאו למקום, 21 עצי צפצפה ופסל ממתכת של עץ עם 21 ענפים לזכר 21 הנופלים. במקום נמצאת עמדת מסבירן. כ-200 מטרים ממערב קיימת אנדרטה נוספת המנציחה את נופלי סוללה ב' של הגדוד. אנדרטת הג'יפ ברמת הגולן אנדרטה לחללי אגד ארטילרי 212 אנדרטת בה"ד 9 משה גבעתי, בודדים על התל - קרב תל א-סקי במלחמת יום הכיפורים, חולון: הוצאת 'רעות', התשס"ט-200, עמ' 113-112. אתר הנצחה לנופלי גדוד תותחנים 405 במלחמת יום הכיפורים, כביש 98, צומת אורחה - תיאור האנדרטה באתר "יזכור" אנדרטת גדוד 405 ברמת הגולן (אורכב 24.06.2013 בארכיון Wayback Machine) באתר "ביטחונט" אנדרטת גדוד 405 באתר יוטיוב רמי קדר, אש נ"ס - התותחנים במלחמת יום הכיפורים, באתר כאן תאגיד השידור הישראלי
Chroot

chroot היא פקודה בסביבת Unix ובמערכות הפעלה דמויות יוניקס המאפשרת לשנות את תיקיית השורש עבור התהליך המתבצע כרגע, וכל צאצאיו. לאחר ביצוע הפקודה, תהליך כזה יכול לגשת רק לחלקים של מערכת הקבצים אשר נמצאים תחת תיקיית השורש החדשה. התוכנית שימושית במצבים שונים ובהם איפוס סיסמת מערכת שנשכחה, וכן התקנת מנהל אתחול מחדש. התוכנית משמשת גם למערכות לינוקס הנבנות בבסיסן משורת פקודה, כגון ג'נטו וארצ', משום שהיא יכולה לספק ממשקים גרפיים שונים כגון דפדפנים, העשויים להקל על מציאת מידע על תהליך התקנת המערכות או לחלופין על תקלות המתרחשות בעת ההתקנה. הסבר על chroot מדריך התקנת chroot בג'נטו מדריך דומה לארצ' הרצת דפדפן ב-chroot ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
כפר זיתים

כְּפַר-זֵיתִים הוא מושב בבקעת ארבל בגליל התחתון ליד טבריה ובסמוך לקרני חיטין השייך למועצה אזורית הגליל התחתון. המושב הוקם בשנת 1950 ה'תש"י על ידי עולים מתימן, ככפר עבודה. המושב הוקם על אדמות הכפר הערבי חיטין (ששכן על שרידי העיירה התלמודית כפר חיטיא), שתושביו נמלטו ממנו במהלך מלחמת העצמאות, ולא הורשו לחזור אליו לאחריה. המתיישבים במקום היו דתיים. בתחילה עסקו המתיישבים בעיבוד משותף של 1600 דונם זיתים שננטשו וכן גידול בצל וירקות אחרים. הבעיה העיקרית במקום הייתה העדר כביש. בתחילת 1954 שופרה אספקת המים הודות לבאר חדשה שנקדחה באזור. חלק מהתושבים עזבו את היישוב ועולים מכורדיסטן נשלחו למושב על מנת להשלים את מכסת המשפחות. מקור שם היישוב הם כרמי הזיתים הגדלים באזור. רב המקום - הרב אברהם מקייטן. בשנת 2003 הוקמה במושב ישיבה לנערים מהמגזר החרדי. יזם הפרויקט, הרב דב פרנק מבני ברק סיפר שבחר בכפר זיתים בגלל הנוף הפסטורלי והאווירה הרגועה במקום. המטרה הייתה ליצור מסגרת עבור תלמידים במגזר שלא מוצאים את מקומם בישיבות הרגילות, ומספרם באחוזים עולה, לרוב בגלל הזנחת טיפול בבעיות כקשיי קשב וריכוז (ADD/ADHD) או קשיי למידה אחרים. משנת הלימודים 2010 הישיבה חוברה לרשת התיכונים המקצועיים של אורט ומוכרת על ידי משרד הכלכלה כבית ספר מקצועי המעניק הכשרה ותעודה לבוגריה. על אף שהישיבה לא זוכה לגיבוי פומבי ורחב במגזר היא גם לא סובלת התנגדות. נוף בכפר זיתים, ברקע מצוק ארבל והכנרת. בית הכנסת בכפר זיתים מראה בכפר זיתים, ברקע מצוק ארבל כפר זיתים באתר הרשות לפיתוח הגליל מרבד הקסמים בבקעת ארבל כבימי אדם הראשון, דבר, 24 באוגוסט 1951 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 הגליל התחתון מועצה אזורית, על המשמר, 29 באוגוסט 1950 כפר חיטים שוב בידיים כשרות, הצופה, 30 בינואר 1951 בכפר זיתים, על המשמר, 26 במרץ 1951 כבישים, על המשמר, 5 ביוני 1952 מים בשפע נתגלו בארבל, דבר, 12 בפברואר 1954 שתילי זיתים שאינם נושרים, באתר שיחת השבוע ענת דוד, כפר זיתים- אור(ט) חדש, באתר אורט ישראל, ‏29.05.2011 מירב ארלוזורוב, לומדים להתפרנס: הישיבה התורנית שלא שמעתם עליה, באתר TheMarker‏, 4 במרץ 2013
Some People Have Real Problems

Some People Have Real Problems (בעברית: יש אנשים שיש להם בעיות אמיתיות) הוא אלבומה הרביעי של הזמרת האוסטרלית סיה. האלבום יצא בשנת 2008 בלייבל Hear Music. הסינגל הבולט ביותר מהאלבום היה הלהיט, "Soon We'll Be Found". מידע על האלבום Some People Have Real Problems באתר MusicBrainz מידע על האלבום Some People Have Real Problems באתר AllMusic האלבום Some People Have Real Problems באתר Discogs האלבום Some People Have Real Problems באתר ספוטיפיי האלבום Some People Have Real Problems באתר דיזר האלבום Some People Have Real Problems באתר אפל מיוזיק האלבום Some People Have Real Problems באתר טיידל האלבום Some People Have Real Problems באתר יוטיוב ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
הלן קירפטריק

הלן קירפטריק (באנגלית: Helen Kirkpatrick;‏ 18 באוקטובר 1909 - 29 בדצמבר 1997) הייתה כתבת צבאית אמריקאית שסיקרה את מלחמת העולם השנייה. אחת הנשים הראשונות שסיקרו קרבות מהקו הראשון. קירפטריק נולדה ברוצ'סטר שבמדינת ניו יורק להורים ממוצא סקוטי וסיימה תואר במשפט בינלאומי באוניברסיטת ז'נבה ב-1931. לאחר סיום לימודיה שהתה בצרפת ככתבת ניו יורק הראלד טריביון ובשנת 1937 עברה לבריטניה, בה סיקרה את תחום יחסי החוץ כעיתונאית פרילאנס עבור הסאנדיי טיימס. שהייתה הארוכה באירופה הקנתה לה ידע בשפה הצרפתית והיכרות עמוקה עם התרבות והפוליטיקה האירופאית, שחסרה לעיתונאים אמריקאים רבים שסיקרו את מלחמת העולם השנייה. יחד עם עמיתיה, ויקטור גורדון-לנוקס (Victor Gordon-Lennox) מהדיילי טלגרף וגרהם האטון (Graham Hutton) מן האקונומיסט, יסדה קירפטריק כתב עת שנשלח בדואר למנויים מדי שבוע בשם "Whitehall News" (חדשות וייטהול), שתקף את מדיניותו הרופסת של נוויל צ'מברלין והתריע בפני עליית הדיקטטורות באירופה. רשימותיה מהתקופה, המהוות כתב אישום חמור נגד צ'מברלין ראו אור בשני ספרים: This Terrible Peace (1938) ו- Under the British Umbrella (1939). עם פרוץ המלחמה הייתה קירפטריק כתבת השיקגו דיילי ניוז בלונדון. העורך הראשי של העיתון פרנק נוקס, מי שיהיה מזכיר הצי בממשל פרנקלין דלאנו רוזוולט, אמר לקירפטריק שהוא אינו מעסיק נשים, היא ענתה בתגובה שאינה יכולה לשנות את מינה, אך הוא יכול לשנות את מדיניותו. נוקס לא שינה את מדיניות העיתון, אך העסיק את קירפטריק חרף מדיניות זו. עד שנת 1943 דיווחה מלונדון על אודות הבליץ, אז עברה לאלג'יר וסיקרה את המערכה בצפון אפריקה. לאחר הנחיתה בנורמנדי הזמינו אותה מפקדי צבא צרפת החופשית למשרת העיתונאי שילווה את הכוחות הצרפתיים החלוצים על אדמת צרפת. ב-25 באוגוסט 1944 נכנסה לפריז מיד לאחר שחרור פריז, רכובה על הטנק של גנרל פיליפ לקלרק. בהמשך נכנסה ל"קן הנשרים", מפקדתו של אדולף היטלר. לאחר המלחמה הייתה לכתבת הניו יורק פוסט וסיקרה את משפטי נירנברג. בסוף שנות ה-40 של המאה ה-20 כיהנה כקצינת העיתונות של תוכנית מרשל במטה התוכנית בפריז. הישגה העיתונאי הבולט הראשון לאחר המלחמה היה הריאיון הראשון עם ג'ווהרלל נהרו. בהמשך שירתה כדוברת אגף מערב אירופה של מחלקת המדינה של ארצות הברית בוושינגטון. בשנת 1954 נישאה לרובינס מילבנק וכיהנה כנשיאת הקולג' בו למדה (סמית' קולג'). בני הזוג חיו בבתיהם בניו המפשייר ובקליפורניה, לאחר מותו של מילבנק ב-1985 עברה קירפטריק לויליאמסבורג, וירג'יניה, שם נפטרה. קירפטריק זכתה למדליית החירות האמריקאית (Medal of Freedom), הוכתרה לאבירת לגיון הכבוד הצרפתי ומדליית ההכרה הצרפתית (Médaille de la Reconnaissance française). מרגריט היגינס מדיה וקבצים בנושא הלן קירפטריק בוויקישיתוף הספד באינדיפנדנט, 8 בינואר 1998 ביוגרפיה באתר קולג' סמית'
פרנק נוקס

ויליאם פרנקלין "פרנק" נוקס (באנגלית: William Franklin "Frank" Knox‏ 1 בינואר 1874 – 28 באפריל 1944) היה עיתונאי ומו"ל אמריקאי, מועמד המפלגה הרפובליקנית לסגן נשיא ארצות הברית במערכת הבחירות לנשיאות ארצות הברית 1936 ומזכיר הצי בממשל פרנקלין דלאנו רוזוולט במשך רוב מלחמת העולם השנייה. נוקס נולד בבוסטון, שני הוריו היו קנדים במקורם. כאשר מלאו לו תשע שנים עברה משפחתו לגרנד רפידס, מישיגן. במלחמת ארצות הברית–ספרד התנדב לרגימנט הפרשים המתנדבים הראשון ("Rough Riders"), שסגן המפקד שלו היה תאודור רוזוולט ושירת בקובה. לאחר המלחמה היה עיתונאי בגרנד רפידס והיה לבעליהם של מספר עיתונים מקומיים. נוקס הצטרף למפלגה הרפובליקאית, אך נקט בקו פרוגרסיבי יחסית בתוכה. לפני הצטרפות ארצות הברית למלחמת העולם הראשונה, הטיף להצטרפותה של ארצות הברית למאמץ המלחמתי. כאשר הצטרפה ארצות הברית למלחמה, התגייס לצבא ושירת כקצין ארטילריה בדרגת מייג'ור בצרפת. ב-1930 היה לעורך הראשי ולבעל חלק בבעלות על העיתון שיקגו דיילי ניוז. לקראת הבחירות ב-1936 התמודדות בבחירות המקדימות של המפלגה הרפובליקנית על מועמדות המפלגה לנשיאות ארצות הברית. הוא נבחר על ידי המפלגה הרפובליקאית לסגנו של המועמד לנשיאות אלף לנדון. השניים ספגו מפלה מוחצת וזכו באלקטורים רק במיין ובוורמונט. גם לקראת מלחמת העולם השנייה, צידד נוקס בהתערבות לעומת גישת הבדלנות שייצגה מפלגתו. בעיתונו הוא הטיף למתן כל סיוע אפשרי לבנות הברית, למעט כניסה למלחמה. ב-1940 הוזמן על ידי הנשיא רוזוולט (מן המפלגה הדמוקרטית), לכהן כמזכיר הצי, כחלק ממאמציו של רוזוולט ליצור ממשלה רחבה ככל האפשר לקראת עימות אפשרי. כמזכיר הצי הוציא נוקס לפועל את תוכניתו של רוזוולט להרחבת הצי על מנת לאפשר לו לפעול הן בחזית הפסיפית והן בחזית האטלנטית ונסע ברחבי העולם. הוא קרא בנאומיו לפעילות יותר פעילה של ארצות הברית בסיוע לבנות הברית ולאחר הכניסה למלחמה הזהיר מהסכנות לאמריקה. נוקס הזדעזע מטבח לידיצה במאי 1942, כעונש קולקטיבי של הנאצים בשל חיסולו של ריינהרד היידריך ואמר "כשישאלונו בדורות הבאים על מה נלחמנו, נוכל לספר על לידיצה". בעיצומה של המלחמה, ב-28 באפריל 1944, נפטר מהתקף לב במשרדו בוושינגטון די. סי.. נוקס נקבר בטקס צבאי מלא בבית הקברות הלאומי ארלינגטון. על שמו נקראה משחתת שנכנסה לשירות באוקטובר 1944. מדיה וקבצים בנושא פרנק נוקס בוויקישיתוף אתר אוניברסיטת הארוורד ביוגרפיה באתר בית הקברות ארלינגטון ביוגרפיה באתר הצי פרנק נוקס, באתר "Find a Grave" (באנגלית) biography/Frank-Knox פרנק נוקס, באתר אנציקלופדיה בריטניקה (באנגלית) התחילה מלחמת הבחירות בארה"ב, דואר היום, 26 במאי 1936 מי יהיה מועמד הרפובליקנים, דבר, 10 ביוני 1936 נוקס: העזרה להסכמה, מהלומה לשונא אמריקה, הצופה, 4 ביולי 1940 צעדו המפתיע של הנשיא רוזוולט, הצופה, 23 ביוני 1940 ממשלה לאומית לאמריקה, הצופה, 22 במאי 1940 הד רב לנאומו של נוקס, הצופה, 2 ביולי 1941 ארה"ב תוסיף להלחם בצבא היטלר ובשותפיו באיטליה וביפאן, המשקיף, 2 באוקטובר 1941 סכנת המלחמה מתקרבת לאמריקה, המשקיף, 31 במרץ 1942 נוקס: הצוללות יחדשו התקפותיהן, המשקיף, 8 בספטמבר 1943 המשחתת פרנק נוקס
מפרץ אוסקה

מפרץ אוסקה (ביפנית: 大阪湾) הוא מפרץ בחופו הדרומי של האי הונשו ביפן. המפרץ מהווה את חלקו המזרחי של הים הפנימי סטו, וסביבו שוכן אזור מטרופולין חבל קנסאי, הכולל את הערים אוסקה וקובה. המפרץ תחום על ידי חבל קנסאי מצדדיו הצפוני והמזרחי, וממערב לו שוכן האי אוואג'י. תעלת קיי מפרידה בין המפרץ לבין האוקיינוס השקט, ומצר אקשי מפריד בינו לבין חלקו המערבי של הים הפנימי. לחופי המפרץ מצויים נמלים מרכזיים של יפן ובהם אוסקה, קובה, נישינומיה, סאקאי, אמגסקי והנן. חלקים מהמפרץ יובשו, והוקמו בו איים מלאכותיים שעל אחד מהם נבנה נמל התעופה הבינלאומי של קנסאי. אי מלאכותי נוסף הוא האי רוקו. האיים בדרום המפרץ מהווים חלק מהפארק הלאומי הים הפנימי סטו. מדיה וקבצים בנושא מפרץ אוסקה בוויקישיתוף
מפרץ אגו

מפרץ אָגוֹ (ביפנית: 英虞湾) הוא מפרץ השוכן בקצהו הדרומי של חצי האי שימה שבאי הונשו ביפן, בשטח העיר שימה שבמחוז מיאה. המפרץ נודע ביופיו, ובשל כך מהווה אתר תיירות פופולרי. במפרץ החל לראשונה הגידול והייצור של פנינים מלאכותיות בצורה מסחרית, בשנת 1893 ביוזמת קוקיצ'י מיקימוטו. כיום פועלות במפרץ למעלה מ-100 חוות גידול פנינים. מדיה וקבצים בנושא מפרץ אגו בוויקישיתוף מפרץ אגו באתר japan-guide חוות פנינים במפרץ אגו ערך זה הוא קצרמר בנושא גאוגרפיה של יפן ובנושא מפרצים. אתם מוזמנים לתרום לוויקיפדיה ולהרחיב אותו.
Trichoplax adhaerens

Trichoplax adhaerens הוא בעל חיים ימי רב-תאי עצמאי (אינו טפיל) השייך למערכה פלקוזואה. מבחינה אבולוציונית הוא אחת הדוגמאות הפרמיטיביות ליצוריים רב-תאיים וכנראה מייצג את הקפיצה האבולוציונית מיצורים חד-תאיים לבעלי חיים בעלי גוף. שם המין מלטינית adherent (דבק) משום שהתגלה לראשונה כגוש דביק חסר צורה על דפנות אקווריום. Trhaoplax adhaerens הוא אורגניזם שטוח מאוד בקוטר של בערך מילימטר, חסר כל איברים או מבנים פנימיים. הגוף מורכב מכאלף תאים השייכים לארבעה סוגי תאים בלבד. הגוף בנוי משתי שכבות תאים: השכבה העליונה היא של "תאי כיסוי" - תאי אפיתל ריסניים (אנ') המשתרעים אל מחוץ לאורגניזם, והשכבה התחתונה מורכבת מתאים גליליים נושאי שוטון המשמשים לתנועה, וכן מתאים חסרי ריסים. בין השכבות נמצאים סיבי סינסיציום דמויי-כוכב המזכירים תאי מזנכימה בבעלי חיים מורכבים יותר. הטריכופלקס ניזון על ידי קליטת חלקיקי מזון - בעיקר חיידקים - דרך הצד התחתון שלו. בדרך כלל הם מתרבים ברביה אל מינית, על ידי חלוקה או הנצה של פרטים זעירים, אך הם מסוגלים גם לרבייה מינית על ידי יצירת ביצים בשכבת הביניים. למרות שלטריכופלקס יש גנום קטן בהשוואה לבעלי חיים אחרים, קרוב ל -87% מ -11,514 הגנים המקודדים לחלבון, דומים באופן זהה לגנים הידועים אצל בעלי חיים אחרים. Trichoplax adhaerens נפוץ בימים טרופיים וסוב-טרופיים כולל הים התיכון וים סוף (מפרץ אילת). מדיה וקבצים בנושא Trichoplax adhaerens בוויקישיתוף Trichoplax adhaerens, באתר ITIS (באנגלית) Trichoplax adhaerens, באתר NCBI (באנגלית) Trichoplax adhaerens, באתר האנציקלופדיה של החיים (באנגלית) Trichoplax adhaerens, באתר GBIF (באנגלית) E, M. & Schierwater, B. (2010). The phylogeography of the Placozoa suggests a taxon-rich phylum in tropical and subtropical waters. Molecular Ecology, vol. 19 Issue 11 pg. 2315- 2327. Blackwell Publishing Ltd.
סטיבן גריי

סטיבן גריי (אנגלית: Stephen Gray;‏ דצמבר 1666, קנטרברי שבמחוז קנט, אנגליה - 7 בפברואר 1736, לונדון). חוקר רב תחומי, אוטודידקט, אנגלי. היה הראשון שעסק בניסויים שיטתיים במוליכות חשמלית ואף כונה בזמנו "אבי החשמל". היה ראשון הזוכים במדליית קופלי בה זכה פעמיים, בשנים 1731 ו-1732. גריי נולד בקנטרברי ב-1666. לאביו היה עסק שהתמחה בצביעת בדים וגריי הצעיר שימש בו כשוליה ושם רכש ידע בסיסי בכימיה. במקביל לימד את עצמו את מדעי הטבע, ובמיוחד אסטרונומיה. הישגיו באסטרונומיה הגיעו לידיעת ג'ון פלמסטיד, האסטרונום המלכותי, וזה נעזר בו בתצפיות ובחישובים להכנת מפת שמיים משופרת לצורכי ניווט. נראה שהקשר ההדוק עם פלמסטיד היה הגורם שמנע מגריי להתקבל לחברה המלכותית[דרוש מקור], וזה כיוון שפלמסטיד היה במאבק מול אייזק ניוטון ששימש כנשיא החברה המלכותית. רק לאחר מותו של ניוטון הכירו בחברה בהישגיו של גריי. הוא זכה להיות ראשון מקבלי מדליית קופלי בשנת 1731, בשנת 1732 התקבל כחבר בחברה המלכותית וזכה במדליה בפעם השנייה. גריי, בשונה מרוב העוסקים במחקר באותה תקופה, לא היה איש אמיד והתמודד כל חייו עם בעיות פרנסה. הוא השתתף בהקמת מצפה הכוכבים האנגלי השני, בקיימברידג'. לאחר מכן חזר לעסק צביעת הבדים המשפחתי, אולם נאלץ לעזבו מסיבות בריאותיות. בהמשך עבר ללונדון כעוזר של ג'ון תיאופילוס דזגיוליה. ב-1720 ידידיו השיגו עבורו מקום בבית מחסה לאנשי מעמד שירדו מנכסיהם. גריי נפטר, חסר כל, ב-1736. פעילותו המדעית של גריי הייתה בשני תחומים. אסטרונומיה. גריי בנה בעצמו טלסקופ ולשם כך אף ליטש בעצמו את העדשות. היו לו מספר תגליות בעיקר בתחום כתמי השמש. חלק מתגליותיו התפרסמו על ידי החברה המלכותית. חשמל. גריי היה הראשון שעסק בניסויים שיטתיים במוליכות חשמלית ואף כונה בזמנו "אבי החשמל". הוא הצליח להוליך חשמל למרחק של 150 מטר בסיב של קנבוס, ובהמשך אף למרחק גדול באמצעות תיל מתכת. זוכה מדליית קופלי לשנים 1731 ו-1732. מדיה וקבצים בנושא סטיבן גריי בוויקישיתוף Gray at Britannica online. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.